
ROMANIA
JUDETUL NEAMT
COMUNA ION CREANGA
PRIMAR


PROIECT DE HOTARARE
Nr . 34  din 26.05.2026  
privind  acordarea unui mandat special – modificarea contractului de delegare nr. 159/1035/04.04.2018 ”
          Analizând temeiurile  juridice :
-art. 7 alin. (1) lit. b), art. 8 alin. (3) lit. d^2), art. 10 alin. (5), art. 23 alin. (1) lit. b) și ale 29 alin. (11) lit. e) din Legea serviciilor comunitare de utilități publice nr. 51/2006 republicată, cu modificările și completările ulterioare;
[bookmark: _GoBack]-art. 3 lit. e), art. 6 alin. (1) lit. h), art. 13, art. 31 alin. (2) și art. 33 alin. (4) din Legea serviciului de salubrizare a localităților nr. 101/2006  republicată, cu modificările și completările ulterioare;
        Ținând  cont  de prevederile  :
-art. 16 alin. (3) lit. j) și ale art. 17 alin. (2) lit. i) din Statutul Asociației de Dezvoltare Intercomunitară „ECONEAMȚ”;
- art. 3 alin. (3) și art. 28 alin. (1) ale Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018; 
   Luând  act  de :
-Anuntul  prin care se  aduce la  cunoștință și se supune dezbaterii publice proiectul de hotărâre , inregistrat  la  nr. 5613 din 26.05.2026, 
  - Adresa ADI ,,ECONEAMT” nr. 824 din 26.05.02.2026  inregistrata  sub  nr. 5604 din 26.05.2026  la  Primaria  Ion Creanga ;
- Referatul nr. 825 din 26.05.2026 al ADI ,, ECONEAMT,, inregistrata  sub  nr. 5619 din 26.05.2026  la  Primaria  Ion Creanga ;
-  Referatul de  aprobare inregistrat  la  nr. 5610 din 26.05.2026 , întocmit  de primarul comunei ; 
-  Raportul compartimentului  de  specialitate inregistrat  la  nr. 5611 din 26.05.2026;
-   Avizul pentru  legalitate,intocmit de  secretarul general  al  UAT , 
-   Avizele Comisiilor de specialitate ale Consiliului Local Ion Creangă;
         In temeiul  dispozitiilor art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1)  , precum si ale  art. 196 alin.(1)  lit. „a”din  Codul  administrativ  aprobat   prin Ordonanta  de  Urgenta  a  Guvernului  nr.  57 din 03.07.2019, cu  modificarile  si  completarile  ulterioare  :
          Primarul   comunei Ion Creanga, judetul  Neamt , 

PROPUNE   :

[bookmark: _Hlk40272693][bookmark: _Hlk40271172]     Art. 1 Se acordă un mandat special reprezentantului Comunei Ion Creangă, să voteze, în Adunarea Generală a Asociației de Dezvoltare Intercomunitară „ECONEAMȚ”, pentru încheierea Actului adițional nr. 8 la Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018 încheiat între Asociația de Dezvoltare Intercomunitară „ECONEAMȚ” și S.C. ROSSAL S.R.L. Roman conform Anexei care face parte integrantă din prezenta hotărâre.
   Art. 2 Secretarul general al  UAT Comunei Ion Creanga, va asigura comunicarea prezentei autorităților , institutiilor și persoanelor interesate .

INIȚIATOR
Primar 
 Dumitru – Dorin TABACARIU 
							     Anexa 
							       
A.D.I. „ECONEAMȚ”                                                            S.C. ROSSAL S.R.L. Roman
nr. …..…….. din …….…………		                              nr. …..…….. din …….…………


Act adițional nr. 8
la
Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, Județul Neamț,


Asociația de Dezvoltare Intercomunitară ECONEAMȚ (denumită în continuare „ADI ECONEAMȚ” sau „Asociația”), cu sediul în str. Alexandru cel Bun, nr. 27, municipiul Piatra Neamț, județul Neamț, tel. 0374 937 090, fax 0374 091 210, e-mail econeamt@gmail.com, înregistrată în registrul asociațiilor și fundațiilor de pe lângă judecătoria Piatra Neamț cu nr. 5685/279/2008, CIF 24822890, cont RO58BREL0002000872190100 deschis la Libra Internet Bank, reprezentată legal prin președinte, în numele și pe seama următoarelor unități administrativ-teritoriale membre: județul Neamț și Municipiul Roman, comunele Bahna, Bîra, Boghicea, Botești, Bozieni, Cordun, Doljești, Dulcești, Gherăești, Gâdinți, Horia, Icușești, Ion Creangă, Moldoveni, Oniceni, Pâncești, Poienari, Sagna, Săbăoani, Secuieni, Stănița, Tămășeni, Trifești, Valea Ursului, Văleni, aceste unități administrativ-teritoriale având împreună calitatea de delegatar (denumite în cele ce urmează „Delegatarul”), pe de o parte,
și
[bookmark: _Hlk495392944]S.C. ROSSAL S.R.L. Roman cu sediul în municipiul Roman, str. Bogdan Dragoș nr. 119, județul Neamț, tel: 0233 740 487, fax: 0233 740 487, e-mail: rossal.roman@yahoo.com, înmatriculată la Oficiul Registrului Comerțului de pe lângă Tribunalul Neamț cu nr. J27/328/10.03.2003 din 10.03.2003, CUI 15276951, cont RO59BRDE280SV05128392800, deschis la BRD-GSG Sucursala Roman, cont RO64TREZ4915069XXX008091, deschis la Trezoreria Piatra Neamț - reprezentată prin IONEL CIOCAN, având funcția de Director, pe de altă parte, în calitate de delegat (denumită în cele ce urmează „Delegatul”),

AVÂND ÎN VEDERE CĂ:
Potrivit art. 28 alin. (1) din Contract, "Modificarea prezentului Contract se face numai prin Act adițional încheiat în scris între Părțile contractante";
În temeiul Hotărârii Adunării Generale a A.D.I. „ECONEAMȚ” nr. …. din …….;
Prin semnarea prezentului Act adițional, părțile declară și convin următoarele:
Articolul I.
Durata Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, Județul Neamț, nr. 159/1035/04.04.2018 se prelungește cu 8 luni, dar nu mai târziu de data începerii prestării serviciilor de salubrizare în cadrul noului contract cu același obiect ce va fi atribuit prin procedura de atribuire organizată de A.D.I. „ECONEAMȚ” pentru Zona 2, județul Neamț.
                                                                                                                                                                                                                                                                                                         Articolul II.
Prevederile prezentului act adițional intră în vigoare la data aprobării în Adunarea Generală de către Delegatar și a semnării de către părți; celelalte prevederi ale Contractului și ale Anexelor la acesta rămân neschimbate. 

Prezentul Act adițional nr. 8 este încheiat în limba română, în două exemplare originale, câte unul pentru fiecare parte.

                      DELEGATAR				             DELEGAT

Asociația de Dezvoltare Intercomunitară	                                  S.C. ROSSAL S.R.L.                  
         „ECONEAMȚ”				


                        Președinte,			                       Reprezentant, 
    Lucian-Ovidiu MICU


                  Consilier juridic,
                  Stelian Mitrea

ROMÂNIA
JUDEŢUL NEAMŢ
COMUNA ION CREANGĂ
Nr. 5610 din 26.05.2026

REFERAT DE APROBARE
privind acordarea unui mandat special – modificarea contractului de delegare nr. 159/1035/04.04.2018  

Asociația de Dezvoltare Intercomunitară „ECONEAMȚ” a încheiat, în numele și pe seama Comunei Ion Creanga , Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018.

Potrivit art. 28 alin. (1) din Contractului de delegare stipulează că "Modificarea prezentului contract se face numai prin act adițional încheiat în scris între părțile contractante".

[bookmark: _Hlk195703192]Prin adresa nr. 824/26.05..2026, A.D.I. „ECONEAMȚ” solicită acordarea unui mandat special pentru adoptarea unui Act adițional la Contractul de delegare care vizează modificarea duratei contractului în sensul prelungirii acesteia pentru o perioadă de maxim 8 luni, cu scopul asigurării continuității serviciilor de salubrizare la nivelul Zonei 2 până la desemnarea unui nou operator selectat prin procedura de achiziție derulată la nivelul Asociației. 

Cu referire la adoptarea unui act adițional la Contractul de delegare, aceasta este necesară întrucât autoritățile administrației publice au obligația asigurării continuității prestării serviciilor de utilități publice în condițiile Legii nr. 51/2006, respectiv a serviciilor de salubrizare conform prevederilor Legii nr. 101/2006 iar Asociația, conform adresei mai sus menționate, deși a inițiat organizarea unei noi proceduri de licitației publică, în prezent documentația de atribuire necesară licitației este în curs de aprobare la nivelul unităților administrativ-teritoriale membre; Asociația apreciază că procedura de atribuire nu este susceptibilă a fi finalizată înainte de încetarea Contractului nr. 159/1035/04.04.2018, în vigoare până la data de 04.07.2026, termenul necesar organizării licitației și desemnării unui nou operator putând depăși 6 luni, la care se adaugă o perioadă de mobilizare a noului operator, cuprinsă între 3 și 6 luni (necesară obținerii autorizațiilor, efectuării investițiilor etc.).

Prin Actul adițional nr. 8 propus a fi încheiat la Contractul nr. 159/1035/04.04.2018 se propune prelungirea prezentului contract cu 8 luni, dar nu mai târziu de data începerii prestării serviciilor de salubrizare în cadrul noului contrat cu același obiect ce va fi atribuit prin procedura de atribuire organizată de A.D.I. „ECONEAMȚ” pentru Zona 2, județul Neamț.

Potrivit prevederilor art. 8 alin. (3) lit. d^2) coroborate cu prevederile art. 10 alin (5) din Legea nr. 51/2006 a serviciilor de utilități publice, respectiv potrivit art. 28 din Contract, modificarea contractului de delegare presupune acordarea mandatelor speciale, prin hotărâre a legislativelor locale delegatare (Consiliul Județean Neamț și UAT-urile din Zona 2 în competența cărora este organizat și funcționează serviciul de salubrizare), precum și adoptarea, în cadrul Adunării Generale a Asociației, pentru această zonă, a unei hotărâri de modificare a contractului de delegare conform mandatului special acordat de legislativele locale.

Prin prezentul proiect de hotărâre supun aprobării  următoarele:
Acordarea unui mandat special reprezentantului Comunei Ion Creanga, să voteze, în Adunarea Generală a Asociației de Dezvoltare Intercomunitară „ECONEAMȚ”, pentru încheierea Actului adițional nr. 8 la Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018 încheiat între Asociația de Dezvoltare Intercomunitară „ECONEAMȚ” și S.C. ROSSAL S.R.L. Roman conform Anexei care face parte integrantă din prezenta hotărâre.

Ca  urmare, supun analizei și aprobării plenului Consiliului Local Ion Creanga proiectul de hotărâre anexat.        


PRIMAR,
Dumitru- Dorin TABACARIU 


ROMÂNIA
JUDEŢUL NEAMŢ
COMUNA ION CREANGĂ
Nr. 5611 din 26.05.2026


RAPORT DE SPECIALITATE
privind acordarea unui mandat special – modificarea contractului de delegare nr. 159/1035/04.04.2018

Văzând Referatul de aprobare nr. 5610/26.05.2026 al domnului primar  privind acordarea unui mandat special, facem următoarele precizări:

[bookmark: _Hlk72404289]În conformitate cu prevederile art. 13 din Legea serviciului de salubrizare a localităților nr. 101/2006 republicată, cu modificările și completările ulterioare, „raporturile juridice dintre unităţile administrativ-teritoriale/sectoarele municipiului Bucureşti sau, după caz, asociaţiile de dezvoltare intercomunitară şi operatorii serviciului de salubrizare sunt reglementate prin ... contractele de delegare a gestiunii, după caz.”

Potrivit dispozițiilor art. 8 alin. (3) lit. d^2) din Legea nr. 51/2006 a serviciilor comunitare de utilități publice, autoritățile administrației publice locale au competență exclusivă, în condițiile legii în ceea ce privește „aprobarea modificării contractelor de delegare a gestiunii”. Asociația de dezvoltare intercomunitară exercită aceste atribuții ale autorității administrației publice locale prin adunarea generală a asociației, în condițiile acordării prealabile a unui mandat special prevăzut la art. 10. alin. (5) din Legea nr. 51/2006; termenul de acordare a mandatului este limitat la 30 de zile, operând prezumția delegării tacite a atribuțiilor dacă termenul de 30 de zile nu este respectat.

Contractul Delegarea prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț, nr. 159/1035/04.04.2018 aprobat prin HCL nr. 12 din 16.02.2018 prevede la art. 28, alin. (1): Modificarea prezentului Contract se face numai prin act adițional încheiat în scris între Părțile contractante.

Potrivit art. 3 lit. e) din Legea serviciului de salubrizare a localităților nr. 101/2006, respectiv art. 7 alin. (1) lit. b) din Legea serviciilor de utilități publice nr. 51/2006, serviciile de utilități publice se organizează pe principiul asigurării continuității prestării acestora; potrivit prevederilor art. 15 din Legea nr. 101/2006, „în cazul proiectelor de investiţii în sistemele judeţene de management integrat al deşeurilor finanţate din fonduri europene nerambursabile, delegarea activităţilor de salubrizare prevăzute la art. 2 alin. (3) lit. a) şi c)-j) se realizează numai de către asociaţiile de dezvoltare intercomunitară, inclusiv pentru activităţile de salubrizare care se prestează prin intermediul staţiilor şi instalaţiilor de tratare a deşeurilor înregistrate în domeniul public al judeţului, dacă judeţul este membru în asociaţia de dezvoltare intercomunitară”.

Prin adresa nr. 824/ 26.05.2026, A.D.I. „ECONEAMȚ” solicită acordarea unui mandat special pentru adoptarea unui Act adițional la Contractul de delegare privitor la modificarea duratei contractului în sensul prelungirii acesteia pentru o perioadă de maxim 8 luni, cu scopul asigurării continuității serviciilor de salubrizare la nivelul Zonei 2 până la desemnarea unui nou operator selectat prin procedura de achiziție derulată la nivelul Asociației. 

Durata de 8 luni solicitată pentru prelungirea contractului de delegare este justificată raportat la prevederile art. 107 din Legea nr. 100/2016, din calculul prezentat de A.D.I. „ECONEAMȚ” rezultând că modificarea contractului cu până la 10% din valoarea acestuia permite prelungirea acestuia cu până la 8,64 luni.

Având în vedere că autoritățile administrației publice au obligația asigurării continuității prestării serviciilor de utilități publice în condițiile Legii nr. 51/2006, respectiv a serviciilor de salubrizare conform prevederilor Legii nr. 101/2006 iar Asociația, conform adresei mai sus menționate, deși a inițiat demersurile în vederea organizării unei noi proceduri de licitației publică, apreciază că procedura de atribuire nu este susceptibilă a fi finalizată înainte de încetarea Contractului nr. 159/1035/04.04.2018, în vigoare până la data de 04.07.2026 – „durata necesară elaborării documentației de atribuire și organizării unei proceduri de licitație poate depăși 6 luni, fără a lua în calcul perioada necesară soluționării posibilelor contestații; la aceasta se adaugă o perioadă de mobilizare a noului operator, cuprinsă între 3 și 6 luni (necesară obținerii autorizațiilor, efectuării investițiilor etc.)”.

Prin Actul adițional nr. 8 propus a fi încheiat la Contractul nr. 159/1035/04.04.2018 se propune prelungirea contractului aflat în vigoare cu maxim 8 luni, nu mai târziu de data începerii prestării serviciilor de salubrizare în cadrul noului contrat cu același obiect ce va fi atribuit prin procedura de atribuire organizată de A.D.I. „ECONEAMȚ” pentru Zona 2, județul Neamț.

Conform dispozițiilor art. 129, alin. (7) lit. n) din Ordonanța de Urgență nr. 57/2019 privind Codul administrativ, în exercitarea atribuțiilor privind gestionarea serviciilor publice din subordine, consiliul județean/local asigură potrivit competențelor sale și în condițiile legii, cadrul necesar pentru furnizarea serviciilor comunitare de utilitate publică de interes local.

Având în vedere aspectele prezentate și dispozițiile legale invocate, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului local. 

                                                                     Consilier
Mariana TRIȘCĂU
   




















AVIZ 

privind avizul de legalitate  la proiectul de hotărâre privind acordarea unui mandat special – modificarea contractului de delegare nr. 159/1035/04.04.2018



   În conformitate cu prevederile art.243 alin.(1) lit.”a” din O.U.G nr.57/ 2019 privind  Codul  administrativ , înaintez consiliului local prezentul aviz. 
  Analizând proiectul de hotărâre inițiat de primarul comunei  Ion Creanga , am constatat că sunt îndeplinite condiţiile de fond și de formă ale proiectului de hotărâre : 
· S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare 
· Este iniţiat de dl. primar, conf.art. 136  alin.(1)   din O.U.G nr.57/ 2019 privind  Codul  administrativ ,

      Este elaborat conform : art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1)  , precum si ale  art. 196 alin.(1)  lit. „a”din  Codul  administrativ  aprobat   prin Ordonanta  de  Urgenta  a  Guvernului  nr.  57 din 03.07.2019, cu  modificarile  si  completarile  ulterioare  :

    Tinând cont  ca proiectul de  hotărâre, este  insotit  de referatul de  aprobare  al  primarului  comunei  si de raportul  compartimentului  de  specialitate , consider că sunt îndeplinite condiţiile şi avizez favorabil  proiectul de hotărâre privind acordarea unui mandat special – modificarea contractului de delegare nr. 159/1035/04.04.2018

Ion Creanga , la data de  26.05.2026 
 SECRETAR  GENERAL U.A.T.
Mihaela   Niță  

